CELEX: 62011CA0390
Language: da
Date: 2012-10-04 00:00:00
Title: Sag C-390/11: Domstolens dom (Fjerde Afdeling) af 4. oktober 2012 — CS AGRO Ronov s.r.o. mod Ministerstvo zemědělství (anmodning om præjudiciel afgørelse fra Nejvyšší správní soud — Den Tjekkiske Republik) (Landbrug — sukkersektoren — fælles markedsordning — ansøgning om omstruktureringsstøtte — avlerens tilsagn om at ophøre med levering af en vis mængde kvotesukkerroer — begreb — ensidig erklæring fra avleren — afslag på tildeling af støtte — nødvendigt at opsige den eksisterende leveringskontrakt)

24.11.2012   
            
            
               DA
            
            
               Den Europæiske Unions Tidende
            
            
               C 366/14
            
         Domstolens dom (Fjerde Afdeling) af 4. oktober 2012 — CS AGRO Ronov s.r.o. mod Ministerstvo zemědělství (anmodning om præjudiciel afgørelse fra Nejvyšší správní soud — Den Tjekkiske Republik)
   (Sag C-390/11) (1)
   
   (Landbrug - sukkersektoren - fælles markedsordning - ansøgning om omstruktureringsstøtte - avlerens tilsagn om at ophøre med levering af en vis mængde kvotesukkerroer - begreb - ensidig erklæring fra avleren - afslag på tildeling af støtte - nødvendigt at opsige den eksisterende leveringskontrakt)
   2012/C 366/22
   Processprog: tjekkisk
   
      Den forelæggende ret
   
   Nejvyšší správní soud
   
      Parter i hovedsagen
   
   
      Sagsøger: CS AGRO Ronov s.r.o.
   
      Sagsøgt: Ministerstvo zemědělství
   
      Sagens genstand
   
   Anmodning om præjudiciel afgørelse — Nejvyšší správní soud — fortolkning af artikel 4a i Rådets forordning (EF) nr. 320/2006 af 20. februar 2006 om en midlertidig ordning for omstrukturering af sukkerindustrien i Fællesskabet og om ændring af forordning (EF) nr. 1290/2005 om finansiering af den fælles landbrugspolitik (EUT L 58, s. 42), som ændret ved Rådets forordning (EF) nr. 1261/2007 af 9. oktober 2007 om ændring af forordning (EF) nr. 320/2006 om en midlertidig ordning for omstrukturering af sukkerindustrien i Fællesskabet (EUT L 283, s. 8) — fælles markedsordning for sukker — begrebet »tilsagn« der skal ledsage en ansøgning om omstruktureringsstøtte, hvorved sukkerroeavleren forpligter sig til at ophøre med levering af en vis mængde kvotesukkerroer til virksomheder, med hvilke den har indgået en leveringskontrakt i det foregående produktionsår — afslag på tildeling af omstruktureringsstøtte med den begrundelse, at det nævnte tilsagn skal have form af opsigelse af den eksisterende leveringskontrakt og ikke en ensidig erklæring fra producenten
   
      Konklusion
   
   
               1)
            
            
               Artikel 4a, stk. 1, i Rådets forordning (EF) nr. 320/2006 af 20. februar 2006 om en midlertidig ordning for omstrukturering af sukkerindustrien i Fællesskabet og om ændring af forordning (EF) nr. 1290/2005 om finansiering af den fælles landbrugspolitik, som ændret ved Rådets forordning (EF) nr. 1261/2007 af 9. oktober 2007, skal fortolkes således, at tilsagnet om at ophøre med at levere en bestemt mængde sukkerroer i produktionsåret 2008/09 kan have form af en ensidig erklæring fra avleren.
            
         
               2)
            
            
               Artikel 4a, stk. 1, i forordning nr. 320/2006, som ændret ved forordning nr. 1261/2007, skal fortolkes således, at avlerens ensidige tilsagn om at ophøre med at levere en bestemt mængde sukkerroer i produktionsåret 2008/09 ikke i sig selv medfører, at hans kontraktmæssige forpligtelser over for sukkervirksomheden ikke finder anvendelse.
            
         
      (1)  EUT C 311 af 22.10.2011.